
43. sjednice Vijeća Mjesnog odbora Folnegovićevo naselje održane 18. prosinca 2024.
u prostorijama Mjesnog odbora Folnegovićevo naselje, Joze Laurenčića 8B s početkom u 19:00 sati

Prisutni članovi Vijeća: Frane Čavka, Hrabren Dobrotić, Andrea Jelić, Dalibor Kiseljak, Nikolina Krešo i Mateo Perko

Odsutni članovi Vijeća: Bojana Stajčić

Gosti: /
 
Predsjednica konstatira da je prisutno 6 od ukupno 7 članova Vijeća i otvara 43. sjednicu Vijeća Mjesnog odbora.

Vijeće jednoglasno, bez primjedbi, prihvaća tekst Zapisnika 42. sjednice održane 21. studenog  2024. godine.

Na prijedlog predsjednice Vijeće jednoglasno utvrđuje

                                        D N E V N I     R E D
1. Donošenje Plana potreba MO Folnegovićevo naselje za 2025. godinu
2. Aktualna komunalna problematika
3. Razno: izvješća, pitanja i prijedlozi

Ad 1. 	Donošenje Plana potreba MO Folnegovićevo naselje za 2025. godinu
	Na temelju članka 99. stavka 1. točke 5 Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22) te članka 15. stavka 1. točke 5. Pravila Mjesnog odbora Folnegovićevo Naselje, Vijeće Mjesnog odbora Folnegovićevo Naselje na 43. sjednici, 18. 12. 2024. godine, donijelo je s pet glasova za i jednim suzdržanim (Mateo Perko)

	PLAN 

potreba za aktivnostima, programima i projektima unapređenja kvalitete života građana 

Mjesnog odbora Folnegovićevo naselje u 2025.

	
Članak 1.

Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima.

	
Članak 2. 

Planirana sredstva iz članka 1. u Mjesnom odboru, u ukupnom iznosu od 4000,00 eura, raspoređuju se za sljedeće aktivnosti: 

	1. DRUŠTVENI ŽIVOT I KULTURA  

	Naziv aktivnosti 
	Kulturna manifestacija Dan kulture na Folki

	Opis aktivnosti
	Kulturno umjetnička i društvena manifestacija na kojoj se okupljaju stanovnici kako
 bi gledali i slušali nastupe kulturno umjetničkih društava, zborova, udruga, škola,
 vrtića i pojedinaca koji djeluju na području MO Folnegovićevo Naselje i Janko Matko. U sklopu dana mogu se održavati i sportske aktivnosti.

	Cilj(evi) aktivnosti 
	Prezentiranje rada kulturno umjetničkih društava, zborova, udruga, škola, vrtića i
 pojedinaca koji djeluju na području MO Folnegovićevo Naselje i Janko Matko.
 Druženje i zabava stanovnika naselja u opuštenoj atmosferi i poticanje na 
uključivanje u rad kulturno umjetničkih društava, zborova i udruga koje su se 
predstavile.

	Datum održavanja
	svibanj 2025.

	Procijenjena vrijednost  
	2301.00 EUR

	 
	 

	Naziv aktivnosti 
	Koncert na Pešči

	Opis aktivnosti  
	U suradnji s KNAP-om VGČ suorganizira koncerte manje poznatih bendova s Pešče i koncert jednog poznatog benda. Manje poznati bendovi nastupili bi kao predgrupa.

	Cilj(evi) aktivnosti 
	Koncerti na javnim prostorima GČ Peščenica-Žitnjak imaju cilj revitalizirati javne prostore, potaknuti stanovnike na druženje i upoznavanje te potaknuti na daljnji rad kvartovske bendove kroz upoznavanje stanovnika s njihovim izvedbama. Kulturno-zabavni program ima za cilj i zbližiti susjede, kako bi potaknuli solidarnost među stanovnicima i dobre međususjedske odnose.

	Datum održavanja
	svibanj 2025.

	Procijenjena vrijednost  
	890.00 EUR

	 
	 

	Naziv aktivnosti 
	Blagdanska predstava

	Opis aktivnosti  
	Prigodna predstava za božićne blagdane za djecu i roditelje

	Cilj(evi) aktivnosti 
	Dodatni sadržaj za djecu u naselju te obilježavanje adventa i božićnih blagdana

	Datum održavanja
	prosinac 2025.

	Procijenjena vrijednost  
	774.00 EUR

	 
	 

	 
	 

	Naziv aktivnosti 
	Obilježavanje Dana državnosti

	Opis aktivnosti  
	Polaganje vijenaca i paljenje lampaša kod spomenika braniteljima 99. brigade HV.

	Cilj(evi) aktivnosti 
	Obilježavanje državnih praznika, iskazivanje pijeteta te prisjećanje na žrtvu branitelja i civilnih žrtava podnesenih u Domovinskom ratu.

	Datum održavanja
	30. 5. 2025.

	Procijenjena vrijednost  
	12,20 EUR

	 
	 

	Naziv aktivnosti 
	Obilježavanje Dana sjećanja na žrtve Domovinskog rata i Dan sjećanja
 na žrtvu Vukovara i Škabrnje

	Opis aktivnosti  
	Polaganje vijenaca i paljenje lampaša kod spomenika braniteljima 99. brigade HV.

	Cilj(evi) aktivnosti 
	Obilježavanje državnih praznika, iskazivanje pijeteta te prisjećanje na žrtvu branitelja i civilnih žrtava podnesenih u Domovinskom ratu.

	Datum održavanja
	18. 11. 2025.

	Procijenjena vrijednost  
	12,20 EUR

	 

	2. SPORT I REKREACIJA 

	Naziv aktivnosti 
	 

	Opis aktivnosti  
	 

	Cilj(evi) aktivnosti 
	 

	Datum održavanja
	 

	Procijenjena vrijednost  
	 

	 

	3. ODGOJ I OBRAZOVANJE

	Naziv aktivnosti 
	 

	Opis aktivnosti  
	 

	Cilj(evi) aktivnosti 
	 

	Datum održavanja
	 

	Procijenjena vrijednost  
	 

	 

	4. ZDRAVLJE I PREVENCIJA BOLESTI 

	Naziv aktivnosti 
	 

	Opis aktivnosti  
	 

	Cilj(evi) aktivnosti 
	 

	Datum održavanja
	 

	Procijenjena vrijednost  
	 

	 

	5. OČUVANJE OKOLIŠA I ODRŽIV RAZVOJ

	Naziv aktivnosti 
	 

	Opis aktivnosti  
	 

	Cilj(evi) aktivnosti 
	 

	Datum održavanja
	 

	Procijenjena vrijednost  
	 

	 

	
	

	Članak 3. 

Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava.

	
	

	Članak 4. 

Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost. 

	KLASA: 024-08/24-003/204

	UR. BROJ:251-13-11-11/003-24-3

	Zagreb, 18. 12. 2024.


	U raspravi koja se povela oko plana potreba vrijedi istaknuti prijedlog gospodina Perka, da se dodatno razmotri stavka Koncert na Pešči prema kojoj MO Folnegovićevo financijski pomaže Gradsku četvrt Peščenica-Žitnjak pri organizaciji koncerta i postavlja pitanje, nije li u kojem drugom planu potreba mjesnih odbora ostalo sredstava, da se taj dio financira. U dogovoru s Gradskom četvrti, odlučeno je, da upravo MO Folnegovićevo naselje, kao i dio drugih mjesnih odbora financijski pomogne organizirati ovaj veliki koncert. Svakako će se još razmotriti mogućnost, da se Gradska četvrt tu stavku financira drugačije, pri čemu bi navedeni iznos od 890,00 eura išao u rebalans za namjenu drugih aktivnosti u sklopu Plana potreba MO Folnegovićevo naselje za 2025. godinu.

Ad. 2.  Aktualna komunalna problematika

Predsjednica Vijeća Nikolina Krešo informira ostale o predmetima rasprave: 

Nakupljanje šute i otpada na k. č. br. 4207/36, k. o. Žitnjak (preko puta igrališta NK ZET-a s južne strane)
	Vijećnici su dobili materijale na razmatranje. 
Na lokaciji Ul. Savica I. u produžetku šetnice preko puta igrališta NK ZET-a s južne strane, označenoj na slici niže, opetovano se nakuplja šuta, ali i otpad. Čestica prema katastarskom zapisu pripada Gradu Zagrebu, a o samom korisniku čestice odnosno parcele za odlaganje otpada i parkiranje vozila se VMO raspitivalo, ali nikada nije dobilo odgovor, koji je ponovno upućen Gradskom uredu za mjesnu samoupravu.
	Komunalno redarstvo obavilo je nadzor na navedenoj lokaciji te je utvrđen odloženi otpad. Sukladno utvrđenom, obaviješten je Gradski ured za upravljanje imovinom i stanovanje i također je pokrenut propisani postupak utvrđivanja činjeničnog stanja te će nakon utvrđivanja istog i ovisno o utvrđenom poduzeti daljnje propisane radnje sukladno ovlaštenjima i nadležnostima komunalnog redara.
	Sama lokacija tehnički pripada MO Savica-Šanci, na samoj granici s MO Folnegovićevo naselje pa će se slučaj rješavati u koordinaciji oba MO.
	Ovim putem VMO Folnegovićevo naselje zahvaljuje gospodinu Mariju Jancu na upozorenju te na slanju fotografija te se mole građani da sve ovakve nepravilnosti prijave ili komunalnom redarstvu ili preko aplikacije MojZagreb (e-redar) ili na mail mo_folnegovicevo@zagreb.hr

Ad. 3.	Razno: izvješća, pitanja i prijedlozi

Orezivanje drveća i čišćenje lišća
	Čistoća izvještava da je počišćeno lišće u naselju te da je orezana grana na križanju Rakušine i Laurenčićeve kod prve garaže (sjeveroistok križanja), gdje se zbog nje slabo vidio prometni znak „STOP“.

Obnova stolaca u prostoru MS
	VMO će podnijeti zahtjev za obnovu većeg broja stolaca u prostoru mjesne samouprave.
	
Budući da više nema pitanja i prijedloga, ovime je dnevni red iscrpljen.

Predsjednica VMO završava sjednicu u 20:00 sati.	 

Zapisnik sastavili Hrabren Dobrotić i Nikolina Krešo.

Zagreb, 18. prosinca. 2024.

